ลือสนั่น! “รัชนก” โดนตรวจพบสารโด๊ปจากแบดฯ ชิงแชมป์เอเชีย เมื่อ เม.ย.
ลือสนั่น! “รัชนก” โดนตรวจพบสารโด๊ปจากแบดฯ ชิงแชมป์เอเชีย เมื่อ เม.ย. ที่ผ่านมา ขณะนี้อยู่ระหว่างการถูกตรวจสอบ หากพบว่าผิดจริงอาจถูกตัดสิทธิร่วมโอลิมปิก-โดนแบน 2-4 ปี
13 ก.ค. 2559

ผู้สื่อข่าวรายงานว่า วันนี้(13 ก.ค.) มีรายงานถึงกรณีกระแสข่าว “น้องเมย์” รัชนก อินทนนท์ นักกีฬาแบดมินตันหญิงชาวไทย อยู่ระหว่างการถูกตรวจสอบการใช้สารกระตุ้นในรายการการแข่งขันชิงแชมป์เอเซียที่ประเทศจีนเมื่อเดือนเม.ย.ที่ผ่านมา โดยทางจีนได้ส่งตัวอย่างปัสสาวะและเลือดไปที่ศูนย์การตรวจสอบสารกระตุ้นที่ประเทศญี่ปุ่นแล้ว เข้าสู่กระขบวนการการตรวจสารโลก(วาด้า) แล้ว ซึ่งอาจส่งผลให้ น้องเมย์ไม่อาจไปร่วมการแข่งขันในโอลิมปิกเกมส์ได้
โดยในรายงานระบุด้วยว่า ตัวอย่างสารกระตุ้นที่ส่งไปตรวจนั้นอาจเป็นตัวยาที่น้องเมย์ใช้ในรักษาอาการบาดเจ็บที่หัวเข่า ซึ่งตอนนี้ได้มีการพูดคุยหารือว่าดำเนินการเรื่องดังกล่าวอย่างไร
ด้าน คุณหญิงปัทมา ลีสวัสดิ์ตระกูล นายกสมาคมแบดมินตันแห่งประเทศไทยในพระบรมราชูปถัมภ์ ได้ปฏิเสธให้ข้อมูลในเวลานี้ ส่วนคุณคณิศรา เงินศรีสุข ผู้จัดการส่วนตัวน้องเมย์ ก็ระบุไม่ขอให้ความเห็นเรื่องดังกล่าวเช่นกัน อย่างไรก็ตาม พบว่า หากผลการตรวจออกมาว่าน้องเมย์ผิดจริง อาจโดนแบน 2-4 ปี
ทั้งนี้ นายนายวีรชัย วิภาตวิทย์ รองเลขาธิการนายกสมาคมแบดมินตัน เปิดเผยว่า การที่เมย์ถอนตัวการถือธงงานเปิดตัวพิธีเปิดโอลิมปิกเกมส์นั้น ไม่เกี่ยวเป็นเรื่องนี้ อย่างไรก็ตาม เรื่องข่าวลือนี้ตนไม่ทราบมูลข้อที่ชัดเจน ขอตรวจสอบอีกครั้งก่อน หากพบว่าน้องเมย์ผิดจริงแล้วจะส่งผลกระทบกับการแข่งขันโอลิมปิกหรือไม่นั้นยังบอกไม่ได้ เพราะตนยังไม่มีข้อมูล แต่เชื่อว่าขบวนการการตรวจสอบนี้จะใช้เวลานาน
โดย ล่าสุด มีรายงานแจ้งว่า ขณะนี้คณะกรรมการโอลิมปิกไทยยังไม่มีการตัดชื่อน้องเมย์ออกจากการแข่งขันโอลิมปิก และคณะกรรมการโอลิปิกแห่งประเทศไทยกำลังติดตามเรื่องนี้อย่างใกล้ชิดเพื่อแก้ไขปัญหาเรื่องนี้อย่างเร็วที่สุด